Document ID: /roh_data/filtered/Billingualer_Corpus_interleaved-de-rm.jsonl.gz/1177

This is a text translated from German to Rumantsch Grischun.
Starke Stellung Graubündens in der Alpinen Rettung Schweiz

Die Vereinbarung zwischen dem Kanton Graubünden und der Alpinen Rettung Schweiz betreffend die Sicherstellung der Bergrettung im Kanton Graubünden wird am Donnerstag, 7. September 2006, in St. Antönien offiziell unterzeichnet. Mit der gemeinsamen Begehung des Klettersteiges Sulzfluh in St. Antönien durch den Vorsteher des Justiz-, Polizei- und Sanitätsdepartements, Regierungsrat Martin Schmid, mit Vertretern des Departements, der Alpinen Rettung Schweiz und Graubünden, wird der grossen Bedeutung der Bergrettung und deren Unterstützung durch den Kanton symbolisch Ausdruck verliehen.

Ende Juni hat die Bündner Regierung die Vereinbarung zwischen dem Kanton Graubünden und der Alpinen Rettung Schweiz betreffend die Sicherstellung der Bergrettung im Kanton Graubünden genehmigt. Die Vereinbarung wird am Donnerstag, 7. September, im Gasthaus Sulzfluh in St. Antönien unterzeichnet. Durch die formelle Unterzeichnung des Vertrages, vertreten durch Regierungsrat Martin Schmid und den Stiftungsrat der Alpinen Rettung Schweiz sind die Voraussetzungen für die Bergrettungsstationen des Schweizer Alpen-Clubs (SAC) im Kanton Graubünden wesentlich verbessert worden. Mit der finanziellen Unterstützung der Alpinen Rettung Schweiz durch den Kanton Graubünden in der Höhe von jährlich 200'000 Franken kann die Einsatzbereitschaft und Ausbildung der Bergrettungskräfte in Graubünden längerfristig und als flächendeckender Service public gesichert werden.

Vor der Unterzeichnung der Vertragswerke begehen Vertreter der Vertragsparteien, Regierungsrat Martin Schmid, Rudolf Leuthold, Amtsleiter Gesundheitsamt Graubünden Andres Bardill, Geschäftsführer und Bergführer Alpine Rettung Schweiz, Geni Suter Präsident Alpine Rettung Graubünden, den Klettersteig Sulzfluh in St. Antönien. Damit geben alle Beteiligten ihrem Willen Ausdruck, sich für eine starke Bergrettung zum Wohle in Not geratener Menschen in den Bergen einzusetzen.

Graubünden deckt mit seiner Ausdehnung rund einen Viertel des gesamten Einsatzraumes der Alpinen Rettung Schweiz ab, welche als Stiftung des SAC und der Rega seit Januar 2006 für die Koordination der Einsatzbereitschaft und Ausbildung der Bergretter für die ganze Schweiz, mit Ausnahme des Kantons Wallis, verantwortlich ist.

Die neun Bündner Sektionen des Schweizer Alpen-Clubs SAC (Arosa, Bernina, Bregaglia, Davos, Engiadina Bassa, Piz Platta, Piz Terri, Prättigau und Rätia) sind in einem Verein mit dem Namen "Alpine Rettung Graubünden - Soccorso Alpino Grigioni - Salvament Alpin Grischun" organisiert. Die Alpine Rettung Graubünden bezweckt die Förderung und Koordination des Bergrettungswesens im Kanton Graubünden und die Zusammenarbeit unter den Rettungsstationen der Mitglied-Sektionen. Diese betreiben derzeit 33 Rettungsstationen im Kanton Graubünden, denen rund 800 gut ausgebildete, voll ausgerüstete Bergretter und einsatztaugliche Geländesuch- und Lawinenhundeteams angehören. Zwar wird die Bergrettung aus der Luft immer wichtiger, doch die terrestrische Rettung im unwegsamen Gelände, die in der ganzen Schweiz nach wie vor durch den SAC und seine Partnerorganisationen erfolgt, hat insbesondere auch in Ausnahmesituationen infolge Grossereignissen oder erhöhter Be-drohung durch Naturgefahren eine sehr grosse Bedeutung.

Gremium: Justiz-, Polizei- und Sanitätsdepartement Graubünden

Quelle: dt Justiz-, Polizei- und Sanitätsdepartement Graubünden

Data: 04.09.2006

Posiziun ferma dal Grischun entaifer il salvament alpin svizzer

La cunvegna tranter il chantun Grischun ed il salvament alpin svizzer concernent la garanzia dal salvament en las muntognas dal chantun Grischun vegn sutsegnada uffizialmain gievgia, ils 7 da settember 2006, a St. Antönien. Cun ina visita communabla da la senda da raiver Sulzfluh a St. Antönien tras il schef dal departament da giustia, polizia e sanitad, cusseglier guvernativ Martin Schmid, sco er tras represchentants dal departament, dal salvament alpin svizzer e dal chantun Grischun vegn mess in accent simbolic sin la gronda impurtanza dal salvament e sin il sustegn da quel tras il chantun.

La fin da zercladur ha la regenza grischuna approvà la cunvegna tranter il chantun Grischun ed il salvament alpin svizzer concernent la garanzia dal salvament en las muntognas dal chantun Grischun. La cunvegna vegn sutsegnada gievgia, ils 7 da settember, en l'ustaria Sulzfluh a St. Antönien. Cun la suttascripziun formala dal contract tras il cusseglier guvernativ Martin Schmid e tras il cussegl da fundaziun dal salvament alpin svizzer èn vegnidas meglieradas considerablamain las premissas per las staziuns da salvament dal club alpin svizzer (CAS) en il chantun Grischun. Cun il sustegn finanzial dal chantun Grischun al salvament alpin svizzer en la dimensiun da 200'000 francs per onn pon la prontezza a l'acziun e la scolaziun da las forzas da salvament vegnir garantidas a pli lunga vista ed en la furma d'in servetsch public per l'entir chantun.

Avant che sutsegnar ils contracts visitan ils represchentants da las partidas contrahentas, cusseglier guvernativ Martin Schmid, schef da l'uffizi da sanadad dal Grischun Rudolf Leuthold, mainafatschenta e guid da muntogna dal salvament alpin svizzer Andres Bardill, president dal salvament alpin svizzer Geni Suter, la senda da raiver Sulzfluh a St. Antönien. Uschia expriman tut ils participants lur voluntad da s'engaschar per in salvament alpin ferm che va en favur dals umans ch'èn vegnids en privel en las muntognas.

Cun sia extensiun cumpiglia il Grischun bunamain in quart da l'entir sectur d'acziun dal salvament alpin svizzer ch'è responsabel - sco fundaziun dal CAS e da la REGA - dapi il schaner 2006 per coordinar la prontezza a l'acziun e la scolaziun da las forzas da salvament da l'entira Svizra, danor dal chantun Vallais.

Las nov secziuns grischunas dal club alpin svizzer CAS (Arosa, Bernina, Bergiaglia, Tavau, Engiadina bassa, Piz Platta, Piz Terri, Partenz e Rezia) èn reunidas en ina uniun sut il num "Salvament Alpin Grischun - Alpine Rettung Graubünden - Soccorso Alpino Grigioni". Il salvament alpin grischun ha l'intent da promover e da coordinar il salvament en il chantun Grischun sco er la collavuraziun tranter las staziuns da salvament da las secziuns commembras. Quellas mainan actualmain 33 staziuns da salvament en il chantun Grischun. Da questas staziuns fan part bunamain 800 forzas da salvament bain scoladas e cumplettamain equipadas sco er equipas ch'èn prontas a l'acziun e che disponan da chauns per la retschertga il terren e da chauns da lavinas. Il salvament or da l'aria daventa bain pli e pli impurtant, ma il salvament terrester en territoris maltransibels - che succeda en l'entira Svizra anc adina tras il CAS e tras sias organisaziuns partenarias - ha ina fitg gronda impurtanza cunzunt er en situaziuns extraordinarias ch'èn vegnidas chaschunadas d'eveniments gronds u perquai ch'i smanatschan adina dapli privels da la natira.

Gremi: departament da giustia, polizia e sanitad dal Grischun

Funtauna: rg departament da giustia, polizia e sanitad dal Grischun

Data: 04.09.2006